આ છે ભારત અને આ છે બાપ અને દીકરીનો સંબંધ. એક ભૂખ્યો બાપ પોતાની દીકરીને ખવડાવા પોતાની ભૂખને ઉપવાસમાં ખપાવી દે છે. માનવીય સંબંધોની અનેક વાતો જે પુસ્તકો ન સમજાવી શકે એ ક્યારેક આપણી આસપાસ બનતી આવી નાની મોટી ઘટનાઓ સુપેરે સમજાવી દે છે. મારાથી એ દ્રશ્ય અને એ વાર્તાલાપ જોઈને રહેવાણું નહીં. ફરીથી દુકાનમાં જઈને ચાર-પાંચ કેક, બ્રેડ અને પાંચ-સાત નાનખટાઈને લઈને એ દીકરીના હાથમાં મૂકી ત્યારે જ મારા જીવને શાંતિ વળી. એ સમયે એ દીકરીના ચહેરાનું સ્મિત અને તેના બાપની સજળ આંખોનું દ્રશ્ય, મારા જીવન સાથે પથ્થરની લકીરની જેમ જોડાઈ ગયું છે.